S-2549/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. apríl 2020, á hendur A-kk-þgf F-kk-þgf G-kk-þgf, Reyrengi 3, Reykjavík, fyrir eftirtalin umferðarlagabrot með því að hafa:

1. Aðfaranótt sunnudagsins 20. október 2019 ekið bifreiðinni UH 439 sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana og fíkniefna (í blóði mældist vínandi 1,20‰ og 230 ng/ml af kókaín) um Austurberg í Reykjavík í átt að Norðurfelli uns lögregla stöðvaði aksturinn skömmu síðar við Leifasjoppu í Iðufelli.

Telst þetta varða við 1., sbr. 3. mgr. 49. gr., 1. sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

2. Aðfaranótt laugardagsins 28. desember 2019 ekið bifreiðinni SR 568 sviptur ökurétti vestur Tryggvagötu í Reykjavík uns lögregla stöðvaði aksturinn skömmu síðar.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr.

77/2019.

3. Aðfaranótt þriðjudagsins 31. desember 2019 ekið sömu bifreið og greinir í 2. tl sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana og fíkniefna (í blóði mældist vínandi 0,32‰ og 675 ng/ml af amfetamín) um bifreiðaplan Olís við Álfheima í Reykjavík uns lögregla stöðvaði aksturinn skömmu síðar.

Telst þetta varða við 1., sbr. 2. mgr. 49. gr., 1. sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í júní 1992. Samkvæmt framlögðu sakavottorði, dagsettu 6. apríl 2020, gekkst ákærði undir greiðslu sektar með lögreglustjórasátt 10. apríl 2014, meðal annars fyrir akstur undir áhrifum áfengis. Þá gekkst hann aftur undir greiðslu sektar með lögreglustjórasátt 20. október 2019, fyrir akstur undir áhrifum áfengis, akstur undir áhrifum ávana og fíkniefna og akstur án ökuréttinda. Að öðru leyti hefur sakaferill ákærða ekki áhrif við ákvörðun refsingar en við það verður miðað að ákærði hafi með brotum sínum nú í þriðja skipti gerst sekur um akstur undir áhrifum ávana og fíkniefna samanber 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti ævilangt frá birtingu dómsins.

Ákærði greiði 256.549 krónur í annan sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

S-kk-nf S-kk-nf héraðsdómari kveður upp dóm þennan.

D Ó M S O R Ð:

Ákærði, A-kk-nf F-kk-nf G-kk-nf, sæti fangelsi í 60 daga.

Ákærði er sviptur ökurétti ævilangt frá birtingu dómsins.

Ákærði greiði 256.549 krónur í annan sakarkostnað.

S-kk-nf S-kk-nf